Ir-Regolament tal-Kummissjoni (KEE) Nru 1586/89
tas-7 ta' Ġunju 1989
dwar il-klassifika ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat- tariffa u ta' l-istatistika u dwar it-tariffi, kif emendat bir-Regolament (KEE) Nru 1495/89 [2], u b’ mod partikolari l-Artikolu 9 tiegħu,
Billi sabiex tiġi assigurata applikazzjoni uniformi tan-nomenklatura magħquda annessa mar-Regolament (KEE) Nru 2658/87, huwa mehtieg li jigu adottati miżuri dwar il-klassifika ta' l-oġġetti msemmija fl-Anness ma’ dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid magħha kwalunkwe suddiviżjonijiet addizzjonali u li hija mwaqqfa b’ disposizzjonijiet speċifiċi mill-Komunità, bi skop għal applikazzjoni ta' tariffa jew miżuri oħra relatati ma’ negozju ta'oġġetti;
Billi, sussegwentement għall-imsemmija regoli ġenerali, l-oġġetti deskritti fl-1 kolonna tat-tabella annessa ma’ dan ir-Regolamemt għandhom jiġu kklassifikati taħt il-kodiċijiet NM xierqa murija fit-2 kolonna, bis-saħħa tar-ragunijiet imniżżla fit-3 kolonna;
Billi l-miżuri li hemm elenkati f’dan ir-Regolament huma in konformità ma’ l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti fl-1 kolonna tat-tabella annessa huma b'hekk ikklassifikati fin-nomenklatura magħquda taħt il-kodiċi NM xierqa murija fit-2 kolonna ta' l-istess tabella.
Artikolu 2
Dan ir-Regolament għandu jidħol fis-seħħ fil-21 jum wara l-publikazzjoni tiegħu fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier u japplika direttament fl-Istati Membri kollha.
Magħmul fi Brussell, is-7 ta' Ġunju 1989.